• અપેક્ષિત વૃદ્ધિની આગાહીઓ અને ઋણના આંકડા કરતા સારી સ્થિતિ હોવાથી સરકાર પાસે ઘણી સારી તક છે • બ્રેક્ઝિટ ઉથલપાથલની ચેતવણી સાથે નાણાની અલગ ફાળવણી • સોશિયલ કેર, યુવા વર્ગ માટે વ્યાવસાયિક તાલીમ અને નવા ડી ડે મેમોરિયલ માટે ૨૦ મિલિયન પાઉન્ડના ખર્ચની પ્રતિબદ્ધતા • સિગારેટ્સ પર ટેક્સ વધારા અને સ્વરોજગારીઓ પર નેશનલ ઈન્સ્યુરન્સ દર ૯ ટકાથી વધારી ૧૨ ટકા કરી ભંડોળ ઉભું કરવામાં આવશે • સન્ડે ટાઈમ્સના રિપોર્ટ મુજબ કરવધારા પછી સિગારેટનું સૌથી સસ્તું પેકેટ ૮.૬૮ પાઉન્ડનું હશે જ્યારે સ્વરોજગારી વર્કરો માટે નેશનલ ઈન્સ્યુરન્સમાં ૩ પેન્સની વૃદ્ધિ થશે • ગ્રાહકો સાથે યુક્તિ-પ્રયુક્તિઓ આદરતા અને ઓટોમેટિક સબસ્ક્રીપ્શન માટે ફસાવતા ઓનલાઈન રીટેઈલર્સને દંડ કરાશે • ૧૬-૧૯ વયજૂથના યુવા વર્ગ માટે કૌશલ્ય તાલીમ પાછળ ૨૦૧૯થી વાર્ષિક ૫૦૦ મિલિયન પાઉન્ડની જોગવાઈ કરવામાં આવશે • ટેક્નિકલ એજ્યુકેશન માળખામાં ધરખમ સુધારામાં ૧૩,૦૦૦ અલગ અલગ કેવોલિફિકેશનના બદલે વિશ્વસ્તરીય ૧૫ રુટ્સની વ્યવસ્થા રાખવામાં આવશે • આર્ટિફિશિયલ ઈન્ટેલિજન્સ, રોબોટિક્સ અને ઈલેક્ટિક કાર્સને પ્રોત્સાહન આપવા ૨૭૦ મિલિયન પાઉન્ડનું ભંડોળ, સાયન્સ, ટેકનોલોજી અને ઈજનેરી ક્ષેત્રમાં સંશોધનને પ્રોત્સાહન આપવા ૧,૦૦૦ PhD બેઠકો માટે વધારાના ૯૦ મિલિયન પાઉન્ડનું ભંડોળ તેમજ યુનિવર્સિટી સંશોધનો માટે ૨૦૦ મિલિયન પાઉન્ડનું ભંડોળ જોહેર કરાશે • ઈલેક્ટિક કાર્સ અને સુપરફાસ્ટ ફોન્સ માટે ૫૦૦ મિલિયન પાઉન્ડની જોગવાઈ કરીને ચાન્સેલર નવા 5G સ્ટાન્ડર્ડની રેસમાં બ્રિટન પાછળ રહી ન જાય તે માટે યોજના જાહેર કરશે.